text: Кои зодии имат най-проблемни връзки
  лайфстайл Кои зодии имат най-проблемни връзки
  Двойка, изправена пред сериозен проблем
  Типичните характеристики на кои зодии правят една връзка почти невъзможна
  Някои връзки се получават, други не. При някои отношенията сякаш винаги куцат и винаги има някой и друг проблем, който може да обърне колгата. Ако се обърнем към зодиите, то ще забележим интересни тенденции.
  Четири от зодиакалните знаци сякаш доста по-лесно губят връзките си с даден човек заради типични черти и тежък характер.
  Първата зодия от хороскопа се слави с несравним инат. Овните не са склонни да правят компромиси с желанията си или да се съобразяват с партньора до себе си, което винаги им изиграва лоша шега в любовта.
  Неотстъпчивостта във всяко едно отношение ще възпрепятства всяка една връзка на Овена, докато не промени своето отношение и не осъзнае, че освен неговата истина съществува и друга, вместо да хвърля жар и енергия в това да убеждава околните в своята правота.
  Раците са най-недоверчивата и мнителна зодия. Много трудно се доверяват на някого, а още по-трудно се отпускат в една връзка и когато решат, че кандидатът е достоен за тяхната любов, той вече се е отказал.
  Представителите на водната зодия имат необикновено силна интуиция, но докато се опитват да се предпазят от всяко зло, изпускат много от удоволствията на живота, в това число и на любовта.
  Виж още: Червените картони във връзката, които не трябва да пренебрегвате
  Прекалената критичност създава големите проблеми на Девите в любовния им живот. Трудно се намира човек, който да изтърпи техните критики относно стила си, интересите и начина на мислене, несъвпадащи с техните.
  Дори и да са добронамерени, намеренията на родините под този знак често остават неразбрани и накрая стават основна причина за тяхната самота.
  Най-общителната и креативна зодия също не са никак лесни в любовта, защото са прекалено взискателни към потенциалните си партньори. Повечето Водолеи чакат принца на белия кон и са готови дори да останат сами, но не и да се простят със своите идеали.
  Със своите претенции могат да ужасят всеки нормален човек и нещата няма да се променят, докато не се научат да приемат една личност такава, каквато е.